《雪中会饮李倅钧东轩三绝》
宋代·苏辙

众客喧哗发酒狂，逡巡密雪自飞扬。
莫嫌作赋无枚叟，且喜延宾有孝王。
雪花如掌堕阶除，剧饮时看卧酒壶。
半夜琼瑶深没膝，欲归迷路肯留无。
竹裹茅庵雪覆檐，炉香蔼蔼著蒲帘。
欲求初祖安心法，笑我醺然已半酣。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。